CELEX: 32012R0145
Language: et
Date: 2012-02-16 00:00:00
Title: Komisjoni rakendusmäärus (EL) nr 145/2012, 16. veebruar 2012 , teatavate kaupade klassifitseerimise kohta kombineeritud nomenklatuuris

21.2.2012   
            
            
               ET
            
            
               Euroopa Liidu Teataja
            
            
               L 48/3
            
         KOMISJONI RAKENDUSMÄÄRUS (EL) nr 145/2012,
   16. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ühes korpuses asuv seade mõõtmetega umbes 27 × 15 × 6 cm, mis koosneb järgmistest osadest:
                  
                              —
                           
                           
                              mikroprotsessor,
                           
                        
                              —
                           
                           
                              kaks kaablidigituunerit,
                           
                        
                              —
                           
                           
                              kaablimodem,
                           
                        
                              —
                           
                           
                              välkmälu ja
                           
                        
                              —
                           
                           
                              -kiipkaardilugeja tingimuslikuks juurdepääsuks teenuseosutaja teenustele.
                           
                        Seadmel on järgmised liidesed:
                  
                              —
                           
                           
                              RF-antennisisend ja RF-antenniväljund,
                           
                        
                              —
                           
                           
                              kaks Ethernetiporti (RJ-45),
                           
                        
                              —
                           
                           
                              kaks USB porti,
                           
                        
                              —
                           
                           
                              HDMI-liides,
                           
                        
                              —
                           
                           
                              SCART-pistmik,
                           
                        
                              —
                           
                           
                              kuus RCA-pistmikku heli- ja videoväljundi jaoks,
                           
                        
                              —
                           
                           
                              S/PDIF-liides (digitaalne optiline heliväljund) ja
                           
                        
                              —
                           
                           
                              kõvakettapesa.
                           
                        Seadme korpust saab avada ja pärast tollile esitamist saab sisse panna kõvaketta.
                  Tollile esitamisel suudab seade vastu võtta ja dekodeerida digitaaltelevisioonisignaale. Samuti suudab seade modemi kaudu luua Interneti-ühenduse.
                  Seade suudab ruuteri kaudu vastu võtta ja dekodeerida kohtvõrgu seadmest saadud heli-/videofaile.
                  Seade suudab välisandmekandjatelt USB-liidese kaudu (nt kõvaketas või USB-mälu) saadud heli-/videofaile taasesitada.
                  Seade suudab salvestada ja taasesitada teenuseosutajalt vastuvõetud digitelevisioonisignaale.
               
               
                  8528 71 15
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8528, 8528 71 ja 8528 71 15 sõnastusega.
                  Seade on liitmasin, mis suudab täita nii rubriigi 8521 kui ka rubriigi 8528 funktsioone.
                  Arvestades toote omadusi, eelkõige selle võimet salvestada ainult teenuseosutajalt vastuvõetud sisu, on toode põhimõtteliselt ette nähtud televisioonisignaalide vastuvõtmiseks. Seepärast ei või seda klassifitseerida rubriiki 8521.
                  Arvestades seda, et seade ei sisalda kuvarit ega ekraani ning et selle põhiosad on tuunerid, mikroprotsessor ja modem Interneti-ühenduseks ja et sellel on interaktiivse infovahetuse funktsioon, on see oma põhitunnuste poolest siiski sidefunktsiooniga teleriboks (set-top box).
                  Seepärast tuleb toode klassifitseerida CN-koodi 8528 71 15 alla sidefunktsiooniga teleriboksina (set-top box).